Biblija (Tomislav Dretar)/Različite Sulejmanove djelatnosti (1 Kr)


Različite Sulejmanove djelatnosti (1 Kr) 

Različite Sulejmanove djelatnosti (1 Kr)
(2Krn 8.118)

10 Na izmaku dvadeset godina tokom kojih Sulejman gradiše obje kuće, Kuću ALLAHOVU i kraljevsku kuću, 
11 Hiram, kralj Tira, koji bijaše pribavio Sulejmanu cedrovinu i čempresovinu i zlatom koliko ovaj htjede primi od kralja Sulejmana dvadeset gradova u Galileji.  
12 Hiram iziđe iz Tira za pogledati gradove koje Sulejman bijaše dao, ali oni mu se ne dopadoše.  
13 On reče:    ” Koje si mi ti ono gradove dao, brate moj! “ I nazva se to Zemljom Kabul ime koje ostade sve do danas.  
14 Hiram posla kralju 120 talenata zlata.
15 Evo što  bi od kuluka koji kralj Sulejman nametnu za sagraditi Kuću ALLAHOVU, svoju vlastitu kuću, Millo Jeruzalemski zid, Hasor, Megido  i Gezer.  
16  *Faraon, kralj Egipta, bijaše se stavio u vojni pohod i dočepao se Gezera; on ga bijaše zapalio pošto je sasjekao Kanaance koji su tu živjeli, i bijaše ga dao kao poklon svojoj kćeri, ženi Sulejmanovoj, 
17 a Sulejman ponovno sagradi Gezer  Bet-Horon donji, 
18 Balat i Tamar Pustinjski, u Zemlji 
19 kao i sve gradove skladišta zaliha koji mu pripadaše, posadne gradove,  za kola i one za konjanike.  Sulejman također izgradi sve što zaželje u Jeruzalemu, Libanu i po svoj zemlji podvrgnutoj njegovoj vlasti.  
20 Ostalo je čitavo  narod *Amorita, Hitita, Perizita, Hivita, Jebuzita, koji ne pripadahu sinovima Izrailovim.  
21 Njihovi sinovi koji bijahu ostali nakon njih u zemlji i koje sinovi Izrailovi ne bijahu mogli posvetiti istrjebljenju, Sulejman ih pokupi za robsku tlaku, sve do danas.  
22 Sulejman ne stavi u ropstvo ni jednog sina Izrailovog jer ovi bijahu ratnici, njegove sluge, njegovi zapovjednici, njegovi konjušari, zapovjednici bojnih kola i njegovi konjanici.  
23 Evo broja poglavara upravitelja zaduženih za radove Sulejmanove:    550 koji zapovjedahu narodu koji obavljaše radove.
24 To bi samo onda kad kćer Faraonova uziđe iz Grada Davudova u kuću koju joj je sagradio Sulejman, da on napravi Millo.  
25 Tri puta godišnje, Sulejman  nuđaše holokauste i žrtve mira na oltaru koji bijaše izgradio za ALLAHA i spaljivaše tamjan na oltaru  koji bijaše pred ALLAHOM.  Tako on dade Kući razlog njenog postojanja.  
26 Kralj Sulejman izgradi jednu fLutilu u EsionGeveru koji je pokraj Eliata na rubu *mora Trstika u zemlji Edom.  
27 Hiram posla na lađama svoje sluge, mornare dobro poznavajuće more; oni bijahu sa slugama Sulejmanovim.  
28 Oni stigoše u Ofir i donesoše zlata, 420 talenata koje donesoše kralju Sulejmanu.